•Drepturi fundamentale

Nu se aplică.

4.IMPLICAȚIILE BUGETARE

Măsurile propuse nu vor avea implicații bugetare.

5.ELEMENTE DIVERSE

Regulamentul (UE) nr. 2019/1919 al Consiliului

Propunerea nu modifică condițiile stipulate în acord și în protocolul de punere în aplicare.

Regulamentul (UE) nr. 2021/91 al Consiliului și Regulamentul (UE) nr 2021/92 al Consiliului

•Capturi totale admisibile

În conformitate cu articolul 498 din ACC, TAC-urile și cotele convenite cu Regatul Unit și documentate în procesul-verbal corespund cotelor Uniunii convenite în cadrul ACC, astfel cum sunt stipulate în anexa 35 și în anexa 36 la ACC. Aceste TAC-uri și cote se bazează pe avizul ICES pentru anul 2021, iar pentru stocurile de pești de adâncime, de asemenea pentru anul 2022, și sunt conforme cu obiectivele și principiile rubricii „Pescuit” din cadrul ACC.

În conformitate cu obiectivul central de conservare al politicii comune în domeniul pescuitului, astfel cum este prevăzut la articolul 2 alineatul (2) din Regulamentul privind PCP și la articolul 3 alineatul (1) din planurile multianuale pentru apele occidentale și Marea Nordului, Uniunea a fost de acord cu TAC-urile Regatului Unit pentru stocurile care fac obiectul unui aviz FMSY (aviz cu niveluri ale posibilităților de pescuit exprimând o presiune exercitată de pescuit care asigură producția maximă durabilă, MSY).

Patru TAC-uri pentru stocuri cu evaluare MSY și cu aviz de captură zero sunt stabilite la niveluri care țin seama de capturile accidentale inevitabile și de evitarea aruncării capturilor înapoi în mare în situații de pescuit mixt cu alte specii. Pentru trei dintre aceste stocuri, nivelurile TAC au fost convenite la nivelurile capturilor accidentale (codul din Marea Celtică, codul din vestul Scoției și merlanul din Marea Irlandei), iar pentru unul dintre ele (heringul din Marea Celtică) s-a stabilit o TAC de monitorizare/supraveghere, urmând indicațiile ICES pentru nivelul unei astfel de TAC. Pentru cele trei stocuri demersale din acest grup, aplicarea cerințelor suplimentare din cadrul planurilor multianuale a fost asigurată prin aplicarea în continuare a măsurilor de remediere (măsuri tehnice legate funcțional de posibilitățile de pescuit pentru stocurile vizate în cadrul acestor activități de pescuit mixte). Pentru trei dintre aceste patru stocuri, biomasa va crește ca urmare a TAC-urilor convenite. În plus, rezultatele consultărilor au asigurat posibilități de pescuit pentru anumite stocuri conexe din cadrul activităților de pescuit mixte din zona inferioară a FMSY (de exemplu, Marea Celtică), cu scopul de a reduce presiunea globală din cadrul activităților de pescuit în cauză.

Propunerea enumeră 43 de TAC-uri pentru stocuri cu aviz de precauție. Uniunea a urmărit să ajungă la un acord cu privire la aceste TAC-uri, ținând seama de avizul principal corespunzător al ICES și de abordarea precaută prevăzută la articolul 2 alineatul (2) din Regulamentul privind PCP. Deși majoritatea acestor TAC-uri sunt convenite în conformitate cu sau sub nivelurile avizului ICES, o serie de TAC-uri au fost convenite la niveluri care să evite situațiile de blocaj și care să țină seama de particularitățile pescuitului mixt, astfel cum se menționează la articolul 4 alineatul (5) din planurile multianuale. În plus, unele niveluri ale TAC au fost convenite în lumina obiectivelor socioeconomice și de stabilitate ale PCP.

Pentru un număr foarte limitat de stocuri comune, a fost necesară ajustarea poziției UE pentru a se obține un rezultat global care a fost considerat necesar și dezirabil din punctul de vedere al sustenabilității și al considerațiilor socioeconomice, inclusiv al necesității de a promova condiții de concurență echitabile.

La punerea în aplicare a rezultatelor consultărilor cu Regatul Unit în cadrul juridic al UE, trebuie să se țină seama de respectarea articolelor 2, 3, 28 și 33 din PCP și a dispozițiilor aplicabile din planurile multianuale respective.

TAC-uri care se abat cu peste 20 % de la nivelul TAC-urilor stabilite anterior

La momentul adoptării planurilor multianuale pentru apele occidentale și Marea Nordului, Comisia a declarat că, atunci când va propune stabilirea de TAC-uri care se abat cu peste 20 % de la nivelul TAC-urilor stabilite anterior, aceste cazuri vor fi enumerate în expunerea de motive din propunerea Comisiei, care va indica, după caz, motivele care stau la baza variațiilor TAC-urilor. În contextul stocurilor comune cu Regatul Unit, Comisia furnizează așadar aceste explicații pentru principalele variații ale TAC-urilor incluse în prezenta propunere.

Cod TAC Denumire TAC 2020 (t) TAC 2021 (t) Modificarea procentuală (rotunjită) Justificare ARU/1/2. Argentină mare (zonele 1 și 2) 90 59 -34 % În urma avizului științific, de comun acord cu Regatul Unit ARU/3A4-C Argentină mare (Marea Nordului) 1 234 809 -34 % În urma avizului științific, de comun acord cu Regatul Unit BLI/03A- Mihalț-de-mare albastru (zona 3a) 5 4 -30 % În urma avizului științific, cu limitări ale fluctuațiilor interanuale și convenită cu Regatul Unit. BLI/12INT- Mihalț-de-mare albastru (apele internaționale din zona 12) 137 96 -30 % În urma avizului științific, cu limitări ale fluctuațiilor interanuale și convenită cu Regatul Unit. BSF/56712- Sabie neagră (apele occidentale) 2 470 1 929 -22 % Pe baza avizului științific, reducând fluctuațiile interanuale și convenită cu Regatul Unit. HAD/7X7A34 Eglefin (Marea Celtică) 10 859 15 000 +38 % Fixată sub nivelul avizului ICES privind MSY, ca parte a considerentelor legate de pescuitul mixt din Marea Celtică și de comun acord cu Regatul Unit NEP/*07U16 Langustină (bancul Porcupine) 2 637 3 290 +24 % În urma avizului științific, de comun acord cu Regatul Unit NOP/2A3A4. Merluciu norvegian (Marea Nordului) 72 500 128 300 +77 % Fixată sub nivelul FMSY de comun acord cu Regatul Unit. Fluctuații puternice față de anul trecut, justificate deoarece aceasta este o specie cu durată scurtă de viață. PLE/7DE. Cambulă de Baltica (Canalul Mânecii) 9 154 11 920 +30 % În urma avizului științific, de comun acord cu Regatul Unit POK/56-14 Cod saithe (vestul Scoției) 8 280 6 175 -25 % În urma deciziei luate în cadrul consultărilor UE-Regatul Unit-Norvegia. POL/07. Polac (zona 7) 12 163 9 426 -23 % Pe baza avizului științific, cu limitări ale fluctuațiilor interanuale și convenită cu Regatul Unit. POL/56-14 Polac (vestul Scoției) 238 184 -23 % Pe baza avizului științific, cu limitări ale fluctuațiilor interanuale și convenită cu Regatul Unit. PRA/2AC4-C Crevete nordic (Marea Nordului) 1 200 660 -45 % Pe baza avizului științific, cu limitări ale fluctuațiilor interanuale și convenită cu Regatul Unit. RJE/7FG. Raja microocellata (zonele 7f și 7g) 192 123 -36 % În urma avizului științific și convenită cu Regatul Unit RNG/8X14- Grenadier de piatră (zonele 8,9,10,12,14) 2 281 1 545 -32 % Pe baza avizului științific și convenită cu Regatul Unit SAN/2A3A4. Uvă (Marea Nordului, toate bancurile) 228 837 92 500 -60 % Fixată sub nivelul avizului FMSY de comun acord cu Regatul Unit. Fluctuații puternice față de anul trecut, justificate deoarece aceasta este o specie cu durată scurtă de viață. SOL/07A. Limbă-de-mare comună (Marea Irlandei) 457 768 +68 % În urma avizului științific și convenită cu Regatul Unit SOL/07E. Limbă-de-mare comună (vestul Canalului Mânecii) 1 478 1 925 +30 % În urma avizului științific și convenită cu Regatul Unit SOL/24-C. Limbă-de-mare comună (Marea Nordului) 17 535 21 361 +23 % În urma avizului științific și convenită cu Regatul Unit LIN/1/2. Mihalț-de-mare (zonele 1 și 2) 117 43 -63 % În urma avizului științific stabilit de Regatul Unit

Flexibilitatea interanuală

Comisia a convenit cu Regatul Unit că flexibilitatea de la an la an nu se aplică următoarelor stocuri: cod, vestul Scoției (COD/5BE6A); merlan, vestul Scoției (WHG/56-14); merlan, Marea Celtică (WHG/07A) și cambulă de Baltica (PLE/7HJK). Comisia a convenit cu Norvegia că flexibilitatea de la an la an nu se aplică următoarelor stocuri: crevete nordic, Skagerrak PRA/03A, și cod, Kattegat COD/03AS.